kaerle byder gratien etc. onser roomsch
keyser altyt vermeerder tsrycs conninck van germanien van
castillien van leon van arragon van navarre van naples
van sicillien van marocque van sardaine vanden eylanden
van yndien ende vaster eerden ende zee occeane
eertshertoge van oistenrycke hertoge van bourgoingne
van lothryck van brabant van lymbourg van luxembourgs
graeve van vlaenderen van artois van bourgoingnen
palsgrave ende van henegouwe van hollandt van
zeelandt van phirt van haguenauw van namen prince
van zwave marcgrave des heylichs rycx heere van
vrieslandt van salins van mechelen vander stadt steden
ende landen van utrecht ende van overyssel ende
dominateur in asien ende affricken doen condt
allen luden iegewoirdige ende toecomende dat wy
ontfangen hebben die oetmoedige supplicatie van gielis
van weerde gevangenen op te steenpoirte binnen onser stadt
van lovenen inhoudende hoe dat hy suppliant ontrent
kersmisse lestleden verselschapt binnen der stadt van
ludick met zekere lieden vander zelver stadt waer aff
onder dandere een was genaempt santquin ende metter
weerdinnen gerekent hebbende heeft de voirs. suppliant
zyn ghelt gelangt ende opter tafel geleet om zyn
gelach te betalenen ende tzelve ziende de voirs. santquin
heeft dan des suppliant gelde genomen eenen stuiver ende
ix te ende is daer mede buyten huyse gegaen ende de
voirs. suppliant betaelt hebbende is hem gevolght vragende
oft hy syn gelt weder geven wilde heeft de zelve santquin
straffelick geantwoirdt neen ick seggende gaet van my
ende en compt nyet naerdere dan myn weymes lanck
es is dairop hy suppliant seyde wildy dan my gelt nyet
geven zoe sullen wy malcanderen leet doen dwelck
hoirende de voirs. santquin heeft ter stont zyn
weymes getrocken ende strangelick naeden suppliant
geslagen dwelck ziende de suppliant ende dat de zelve
santquin van slaende nyet en cesseerde heeft tot
zynder defensien een cleyn brootmes getrocken ende
den selven santquin gegeven een steecxken op syn borst
ende vallende metten hoofde tegen eenen steen is corts
daernae van lyve ter doot gecommen dwelck hem suppliant
vuyt gronde zyns herten leet is ende comende onlancx
binnen onser voirts. stadt van lovenen nyemande meynende dat hy
hem daer op geleyde zoude onthouden gelyck hy inden
lande des heeren ende graven van nassou gedaen hadde
om zyn broot te winnen is by onsen meyere van lovenen
geapprehendeert ende opter poirten gestelt ende
beducht hem de suppliant dat onse voirs. meyere tegen
hem criminelick sal willen procederen tot zynder
condempnatien dwelck commen soude tot des suppliant groots
ongennechten scade ende verdriete indien onse gracie
ende misericordie hem hier op nyet en worde geextendeert
ende verleent alzoe hu suppliant zeegt ons daerom
oetmoedelick biddende waeromme zoe eest dat
wy desen aengesien geneyght wesende ter beden des voirs.
gielis van weerde suppliant ende willende hem in dit stuct
prefereren gracie ende misericordie voer strangheit ende
rigeur van iusticien hebben den selven suppliant inden gevalle
als boven quytgeschonden geremitteert ende vergeven scheld$
quyte remitteren ende vergeven vuyt sunderlingen gracien
bydesen onsen brieve tfeyt ende dootslach boven geruert
mitgaders alle offensie ende bruecke corporelle ende
criminelle dair inne hy ter causen voirscreven mits dat da$
aen cleven mach tegen ons ende iusticie mesdaen ende
mesbruyct mach hebben ende hebben hem daeraff
wedergestelt ende gerestitueert stellen weder ende
restitueren tot zynen goeden name fame ende geruchte
in onsen lande ende hertoigdomme van brabant ende allen
anderen onsen landen ende heerlicheyden ende tot zynen
onverbeurden goeden indien hy eenige onder ons heeft
gelyck ende in alder manieren zoe hy was voer de toecompste
vanden voirs. feyte imponerende hier op een eeuwich
geswych onsen procureur general in brabant ende allen anderen
onsen iusticieren ende officieren wie zy zijn satisfactie
ende beternisse ierts ende voeral gedaen der partie
geinteresseerde indien die noch nyet gedaen en zijn ende
eenige daertoe staet civilyck alleenlick behoudelyck
dat de voirs. suppliant gehouden zal zyn tvoirs. tfeyt tegen
ons te beteren civilick nae gelegentheyt vander saken
ende faculteyt van zynen goeden met oick te betalenen
de costen van iusticien hieromme alreede gedaen ende te
doene allet ter taxatien ende moderatien van onsen
lieven ende getruwen den cancellier ende luden van
onsen raede in brabant die wy daertoe gecommitteert
hebben ende committeren by desen ontbieden dairom
ende bevelen den zelven onsen cancellier ende raedsluden dat
voer hen geroepen die ghene die dairom behoiren geroepen
te zyne zy procederen wel ende duegdelick ter verificatie
ende interinemente van desen ende totter taxatie en moderancie vander
voirs. amende ende costen alzoe zy sullen bevinden
behoirende dwelck internemente de voirs. suppliant
gehouden sal zyn te verzueckene ende hem in persoone
te p$$teren presenteren? in onsen voirs. raede binnen eenen iaere
naestcomende opde peyne van te verbuerende deffect
van desen ende dat gedaen ende de zelve civile
boete ende costen van iusticien getaxeert ende
betaelt zynde in handen vanden genen dien dat behoiren
sal zy onse voirs. procureur generael in brabant ende alle
andere onse rechteren iusticieren officieren ende ondersaten
iegewoirige et toecommende dien dat aengaen zal mogen
huere stedehouderen ende een yegelick van hen bezundere
zoe hem toebehoiren sal doen laten ende gedoogen
den voirs. suppliant van deser onser iegewoirdiger gracien
#sy hieraf veranrword
byden ontfangerre vanden
exploiten
remissien ende pardoenen ende van alle den inhouden
van desen inder vuegen ende manieren voer verhaelt
rustelick vredelick volcomelick ende eeuwelick
genyten ende gebruycken zonder hem te doene noch te
laeten geschieden nu noch in toecommende tyden eenich
hinder letsel oft moyenisse aen lyve noch aen goeden
ter contrarien maer indien zyn lyf oft eninge
van zynen goeden daerom gearrestteert becommert oft
belet waeren dat zydie zetten ende stellen oft doen
setten ende stellen terstont ende zonder vertreck
tot geheelder ende volcommender delivrancie want ons
alzoe gelieft ende ten eynde dat dit vast ende
gestadich blyve tot eeuwigen dagen zoe hebben wy
onsen zegel hieraen doen hanghen behoudelick in
anderen dingen onsen rechte ende eenen yegelycken anderen
destyns ghegeven in onser stadt van bruessele
inde maent van septembre int iaer onssheren duysent
vyffhondert ende zessendertich ende van onser
keyserycke txviie ende van castillien $ txxie
aldus stont gescreven opte plycke byden keyser
in zynen rade ende geteekent boudewyns
visa $$ ta
ghecollacionnneert tegens
doriginale brieven bij mij
decock